open-index/open-wikipedia-markdown huggingface dataset:
جامع بن يوسف

تصغير|صمعة ديال جامع بن يوسف.
**جامع بن يوسف**، جامع كاين ف لمدينة لقديمة ديال مراكش ف لمغريب، بناه الأمير علي بن يوسف بن تاشفين اللي هو الخامس فترتيب حكام لدولة المرابطية فالمغرب والأندلس، وتسمى الجامع باسميتو. كيتعتابر أقدم ؤ أهم جامع ف مراكش.

## تاريخ
بنى لأمير لمرابطي يوسف بن تاشفين أول جامع ف مراكش فسبعينات القرن 11، باش يكون الجامع المركزي للمدينة. كان من الجوامع اللولين اللي تبناو من الطوب فالمدينة، وكيتݣال باللي ابن تاشفين براسو خدم فالبني ديالو وخلط بيديه المرطوب. بنى من بعدو ولدو والخليفة ديالو جامع مركزي جديد وكبير، تسمى جامع الساقية، حيت فيه ساقية كبيرة من الرخام. الجامع جا بالضبط فالمركز الجغرافي ديال المدينة القديمة و كيشكل نقطة تقاطع لبيبان المدينة. بناه تقريبا ب60000 دينار دهبي، وكمل ما بين 1121 و1132.

كان أكبر جامع يتبنى فالامبراطورية المرابطية، بقاعدة مستطيلة فيها 120 × 80 مترو، ومئدنة فارتفاعها 30 مترو. التخطيط ديال المدينة تدار باش الجامع يجي فالوسط وتبناو الديور محيطة للجامع، ؤ بجانب الأسواق اللي كانو حداه شكلات الوحدة ديال الجامع المركز الحياتي ديال المدينة كاملة. القبة المرابطية اللي قريبة للجامع كانت نافورة كبيرة ديال الوضوء.

منين غلبو الموحدين المرابطين وخداو الحكم على مراكش ف أبريل 1147، ناض عبد المومن بن علي خليفة لمهدي بن تومرت واللي كيتعتابر المؤسس الفعلي ديال الدولة الموحدية وݣال باللي الجامع فيه خطأ فالقبلة (المحراب ديالو جا للجنوب بعيد على مكة لمكرمة) وهدموه. عاودو الموحدين بناو جامع جديد وصاوبو ليه القبلة ، ولكن مقدروش يحيدو ليه سميتو اللي كتنسب لعلي بن يوسف بن تاشفين المرابطي اللي كانت سميتو الشعبية.

تعاود البني ديال الجامع عام 1563، على أوامر سلطان المغرب السعدي عبد الله الغالب. فنفس الوقت تقريبا، بدا تخطيط ديال المدينة كيتبدل، وتبناو أسواق جديدة ومناطق سكنية لجيهة الغرب ديال المدينة، حدا جامع الكتبية وجامع المواسين الجديد، وتحول مركز الجادبية من جامع ابن يوسف القديم. حدا الجامع نيت بناو السعديين مدرسة للتعليم، تسمات مدرسة بن يوسف ف 1563، من ناحية الشرق ديال الجامع، وعاود عطاه حياة جديدة باش يكون جامع ديال العلماء.

من بعد ما تهدم الجامع مابين القرنين 17 و18، تبنى من جديد  فأوائل القرن 19 من قبل السلطان سليمان بن محمد العلوي، بحيت ما بقى حتى أتر للمرابطين أولا الموحدين فالجامع اللي كاين دابا.

## ملاحضات
ميمكنش لغير المسلمين يدخلو للجامع

الجامع باقي حتال دابا من أهم مساجد مراكش وكتقام فين صلاة الجمعة.

## مصادر

## لمزاود
* جوليان، تشارلز أندريه.(1931) *Histoire de l'Afrique du Nord ، المجلد*
* ابن عذاري المراكشي البیان المغرب في اختصار اخبار ملوك الاندلس والمغرب تونس دار الغرب الاسلامي 2013
* بن سماك العاملي الحلل الموشیة في ذكر الاخبار المراكشیة الدار البیضاء دار الرشاد الحدیثة 1
* ابن قطان المراكشي نظم الجمان لترتیب ما سلف من اخبار الزمان تحقیق محمود علي مكي یبروت دار الغرب الاسلامي الطبعة الاولى 1
* جامعة القاضي عیاض مراكش من التاسیس الى اخر العصر الموحدي مراكش الاطلس الكبیر 19

تصنيف:مراكش
تصنيف:جامع ف لمغريب
تصنيف:لمرابطين
تصنيف:مقالات مافيهاش مصدر و فايتة 3000 بايت
لعقدة ديال ساندريلا

تصغير|كوليط داولينڭ
**لعقدة ديال ساندريلا** (ب لونݣلي **Cinderella complex**)، هي عقدة جديدة كيتعتاقد باللي منتاشرة بين العيالات ديال هاد العصر، وصفاتها لأول مرة عام 1981 الكاتبة ؤ المعالجة النفسانية الميريكانية كوليت داولينݣ فكتابها (عقدة ساندريلا: خوف العيالات الخفي من الاستقلال؛ بالونݣلي: The Cinderella Complex: Women's Hidden Fear of Independence)، هي عموما رغبة لاشعورية عند البنت اللي مريضة بيها أنها تكون موضع ديال رعاية و هتمام عند الاخرين، وكيتقال باللي هاد العقدة كتبان كتر كول ما البنت المريضة بيها كبرات فالعمر.

## التسمية
تسمات العقدة على سمية الشخصية الخيالية المعروفة ساندريلا، والرابط بيناتهوم هو أن ساندريلا بنت عندها صفات متالية ؤكتقدر تخدم مزيان، ولكن وخا هكاك محاولاتش تمنع مراة باها من المعاملة الخايبة اللي كدير معاها، فشنو اللي خلاها متقول والو ؟ هادي هي الفكرة ديال العقدة، أن المريض كيتسنى قوة خارجية باش تبدل وتأتر ليه فحياتو، وغالبا كيف ما فقيصة ساندريلا، القوة هي الراجل اللي هو الأمير فالقيصة.

## مصادر

تصنيف:پسيكولوجيا
تصنيف:الدات
تصنيف:ساندريلا
تصنيف:پسيكولوجيا شعبية
سكفكف

**سكفكف** ؤلا **سكف كف** ؤلا **خانز ؤ بنين** هوّا ساندويتش مغريبي كيتباع ف لكرارس، سيرتو ف كازا. لأصل ديال هاد سّاندويتش هوّا ف لغالب حي لبرنوصي ف كازا، ؤ ب ضّبط عند واحد مول لكرّوسة سميتو بّا محمد. سّاندويتش د سكفكف كيكون معمّر ب تّقلية ؤ طراف د رّاس د لبݣري معا لعطرية ؤ شوية د لحمّص.

## مصادر

تصنيف:كوزينة د لمغريب
تاريخ لكتابة ب داريجة

**تاريخ د لكتابة ب دّاريجة** كيبدا قبل من لقرن لعشرين ب واهلي. أقدم نص معروف ب دّاريجة لمغريبية هو "ملعبة لكفيف زّرهوني" لّي تكتبات ف لقرن 14 ف لعهد ديال سّلطان لمريني "بو لحسن".

## مصادر

## شوف تا
* ليستة د لكتوبا ب دّاريجة
* دّاريجة

تصنيف:داريجة
تصنيف:تاريخ د لمغريب
سكفكف (توضيح)

هادي صفحة د التوضيح، كلمة **سكفكف** ؤلا **سكف كف** يمكن يكونو عندها هاد لمعاني:

* سكف كف: مجلة مغريبية ؤ فانزين ديال لكوميكس كانت كاتصدر ب دّاريجة.
* سكفكف: ؤلا خانز ؤ بنين هوّا ساندويتش مغريبي كيتباع ف لكرارس، سيرتو ف كازا.

تصنيف:صفحة توضيح
يونايتد مليكة

تصغير|''يونايتد مليكة'' ف 2014.
***يونايتد مليكة*** هو باطو د سلعة د تبريد مغريبي وحل قريب من لاكوط د موريطانيا ف 2003، ؤ ولا بلاصة د تصوار مشهورة.

## وصف
تبنا لباطو ف جاپون من عند شاريكة كوروشيما دوكيارد ب راقم د لماطريكول  2065 ؤ تليڤرات ف ماي 1979. ف 1985 تكبر لباطو.

مورما تبدلات سميتو بزاف د لمرات ؤ مولاه ؤ ضراپو لي هاز، ولا كيمشي لباطو ب ضراپو لمغريبي من 2002.

كان لباطو بيه ربعا د صواري، كل وحدا منهم فيها جوج صواري د لهزان، كل وحدا يمكن ليها تهز تلاتة طن. يمكن لجوج من صواري د لهزان يخدمو وحدا من شكوطيليات ربعة. لباطو كان خدام ب موطور دييزيل د ربعة د لوقات ب ستة د سيلاندرات ديال شاريكة لي صانعاه هانشين دييزيل ووركس ف أكاشي، ف جاپون (شكل: 6LU54).

## وحلة
ف 4 غشت 2003، *يونايتد مليكة* جاي من لاس پالماس ؤ هاز سطوك د لحوت، وحل ف لبحر راس لبيض، حدا نواديبو. عاونات لبحرية لموريطانية لعمارة د لباطو لي كانت مكونة من 17 لواحد ؤ  جمعات سلعة. مورما دارو محاولات باش يتخرج *يونايتد مليكة*، ولات محسوبة ف لمْقابر د نواديبو د لباطوات لي قريبة منها ؤ ولات بلاصة مشهورة. لبلاصة ب ضبط د لباطو مابقاتش باينة مورما فككوه لبياعة د لافيراي من مالي. يقدر يكون تفكك كامل حيت لباطو مابقاش كيبان ف تصاور د صاطيليط.

## مصادر

## لمزاود
* معلومات علا لباطو، ف شتيشتينݣ ماريتيم هيسطوريشي دايطابانك
* حطام د يونايتد مليكة، تصاور د لباطل لواحل (فريدريك أرنيل)
* تصاور د لباطو ف بزاف لوقات قبل ؤ من لوحلة

تصنيف:لمركوب
تصنيف:مقالات فيها مصدر و 3000 بايت
حمد لمرزوقي

**حمد لمرزوقي** (بلأمازيغية: ⵃⵎⴷ ⵍⵎⵔⵣⵓⵇⵉ - تولد ف 1947 ف سيدي يحيى بني زروال) كتاتبي مغريبي. لمرزوقي كان عسكري، و كان من الناس لي حضرو لمحاولة د لإنقلاب د 1971 ف الصخيرات. بقا ف لحبس ديال تازمامارت 18 لعام (خرج منّو ف 15 أكتوبر 1991).

## كتوباتو
من مورا ما خرج من لحبس، بدا لمرزوقي تيكتب كتوبا، تيعاود فيها على التجرية ديالو. من لكتوبا ديالو لمعروفين كاين:
* الزنزانة رقم 10 (2001)
* محنة الفراغ (2012)
* النبأ العظيم (2016)
## مصادر

## لمزاود
* link=https://commons.wikimedia.org/wiki/Category:Ahmed_Marzouki?uselang=ary|20x20px تقدر تزيد شوف بزاف د تّصاور و لمعلومات ديال '''''حمد لمرزوقي''''' ف ويكيميديا كومنز.

تصنيف:كتاتبيا مغاربا د لقرن 21
تصنيف:بيوغرافيا د رجال
تصنيف:زيادة 1947
تصنيف:ناس حيين
تصنيف:السياسة د لمغريب
تصنيف:ناس تزادو ف سيدي يحيى بني زروال
تصنيف:ناس د تاونات
تصنيف:مغاربا د لقرن 20
تصنيف:مغاربا د لقرن 21
تصنيف:كتاتبيا مغاربا د لقرن 20
كاراج

**كاراج** (ب لفارسية: *کرج*) هيا مدينة ف الشمال ديال إيران. تيسكنو ف لوسط ديالها تقرييا 2 د لملاين د الناس.

## مصادر


تصنيف:مدون د إيران
جورج واشينطون

**جورج واشينطون** (بلينݣليزية: George Washington - تولد ف 22 فبراير 1732 ف لمستعمرة د ڤيرجينيا - مات ف 14 دجنبر 1799) كان سياسي و قايد عسكري ميريكاني، واحد من لبّاوات لمؤسسين د لميريكان، و أول رايس د لميريكان من 1789 ل 1797.

واشينطون كان واحد من لقياد د لعسكر اللي حاربو بريطانيا باش تستاقل لميريكان، و كان هو الرايس ديال اللجنة اللي كتبات أول دستور د لميريكان ف 1787. هاد الدستور هو اللي أسس لمنصب ديال الرايس، و اللي قيّد باللي لميريكان غادي تكون فيديرالية.

واشينطون أتر بزاف ف التاريخ د لميريكان، و عليها مسمّية عليه لعاصمة د لبلاد، و تا ولاية ف لغرب د لبلاد.
## مصادر

## لمزاود
link=https://commons.wikimedia.org/wiki/Category:George_Washington?uselang=ary|20x20px تقدر تزيد شوف بزاف د تّصاور و لمعلومات ديال '''''جورج واشينطون''''' ف ويكيميديا كومنز.


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1732
تصنيف:وفيات 1799
إتروسكيين

تصغير|لبلايص فين كانت لحضارة لإتروسكية
**لإتروسكيين** هوما شعب طالياني قديم لي أسسو حضارة مابين 900 تال 27 قبل لميلاد ف لمناطق ديال طوسكانيا، لغرب د ؤمبريا ؤ لازيو، ؤ كانت عندهوم لوغة ديالهوم، لإتروسكية، لي ل حد سّاعة باقة مامعروفاش مزيان، ؤ مزايا تقافية لي أترات من بعد ف لحضارة رّومانية لي خدات بلاصتها. كانو بزاف د نّضريات من فترات قديمة علا لأصل ديال لإتروسكيين، بحال هيرودوت لي كان ݣال بلي أصلهوم من ليونانيين لي جاو من أناطوليا، بينمّا مؤرخين خرين بحال ديونيزوس عتابرو بلي هوما شعب طالياني قديم بزاف لي ما جا من حتا بلاصة. هاد لفرضية تّالية دابا كاتدعمها أدلة أنطروبوكوجية ؤ جينية، سيرتو واحد دّراسة تنشرات ف شتنبر 2021، لي تم فيها تحليل عينات ديال دّنا ديال إتروسكيين من 12 موقع أركيولوجي، ؤ بيّنو كاملين بلي طّرح ديال ديونيزوس هوّا لي صحيح، ؤ بلي لإتروسكيين عندهوم علاقة د لقرابة كبيرة بزاف معا جّيران طّاليانيين ديالهوم، وخّا كانو مختالفين عليهوم ف تّقافة.

## مصادر


تصنيف:تاريخ د الطاليان
هيرپيس

**هيرپيس** ؤلا **إيرپيس** (ب لّاتينية **Herpis** ؤلا **Eerpis**) هيّا مدينة مورية رومانية قديمة لي لموضع ديالها حاليا مامعروفش، ؤ كانت تابعة ل إقليم موريطانية طّنجية. من بين لفرضيات لي تّقتارحو هوما بلي تكون هيرپيس هيّا نيت تازة ؤلا ݣرسيف. هيرپيس هيّا ف لغالب لموضع فين كانت لقبيلة لأمازيغية ديال لهيرپيديطاني ف لفترة رّومانية.

هيرپيس مدكورة ف لخاريطة ديال شمال غرب إفريقيا ف كتاب لجغرافيا ديال لمؤريخ ليوناني كلاوديوس پطوليمايوس، لي عاش ف لقرن تّاني لميلادي.

## مصادر

## شوف تا
* شالة
* ليكسوس
* تامودا
* وليلي

تصنيف:موريطانية
تصنيف:مدون مغريبية أتارية
تصنيف:مدون أترية مفقودة
تصنيف:لمغريب لقديم
تصنيف:لإمبراطورية الرومانية
تصنيف:مقالات فيها مصدر و 3000 بايت
تصنيف:مدون د موريطانية
أبراهام لينكولن

**أبراهام لينكولن** (بلينݣليزية: Abraham Lincoln - تولد ف 12 فبراير 1809 ف كينتاكي، مات ف 15 أبريل 1865 ف واشينطون) كان الرايس نمرة 16 ديال لميريكان، من 1861 تا تقتل ف 1865. تعرف لوقت اللي حكم فيه بلحرب لأهلية ف لميريكان، و ساهم لينكولن باش يساليها، ملّي بززو على لولايات اللي نفاصلو ف لجنوب باش يحطّو السلاح و يرجعو للميريكان.

من لحوايج لمهمّة اللي وقعات ف لوقت اللي حكم فيه لينكولن هي باللي لميريكان منعات لعبودية (ف 1865).
## مصادر

## لمزاود
link=https://commons.wikimedia.org/wiki/Category:Abraham_Lincoln?uselang=ary|20x20px تقدر تزيد شوف بزاف د تّصاور و لمعلومات ديال '''''أبراهام لينكولن''''' ف ويكيميديا كومنز.


تصنيف:رايس د الولايات المتاحدة د ميريكان
تصنيف:بيوغرافيا د رجال
تصنيف:زيادة 1809
تصنيف:وفيات 1865
تصنيف:مقالات فيها مصدر و علاين 3000 بايت
جاك شيراك

**جاك شيراك** (ب لفرانسوية: **Jacques Chirac** - تولد ف 29 نونبر 1932، مات ف 26 شتنبر 2019 ف باريز) كان سياسي فرنساوي و رئيس د فرانسا من 1995 ل 2007. قبل ما يكون رئيس كان عمدة د باريز من 1977 ل 1995، و وزير أول د فرانسا من 1974 ل 1976، و من 1986 ل 1988.

جاك شيراك تعرف حيت كان ضد لحرب د لميريكان ف لعراق، و باللي ف وقتو (استفتاء ف عام 2000) نقص لوقت اللي كان تيحكم فيه الرئيس د فرانسا من 7 ل 5 سنين.
## مصادر


تصنيف:زيادة 1932
تصنيف:وفيات 2019
تصنيف:رايس د فرانسا
تصنيف:بيوغرافيا د رجال
تصنيف:ناس خداو وسام لفنون و لأداب من رتبة فارس (فرانسا)
لباس

[تصغير|[مومو صغير لابس لباس د شّتوة]]
**لّباس ** هوّا أي ستون كاتّغطّا بيه لكسدة، عادتن كيكون مصاوب من لقماش، جّلد د لحيوان ؤلا أي مادة كاتّلقا ف طّابيعة ؤلا كاتّصاوب من مواد أولية كاتّلقا فيها. أقدم أتار د لّباس ف لعالام تّلقا ل حد سّاعة كان ف واحد لمغارة حدا تمارة ف لمغريب، ؤ كيرجع ل هادي 120000 عام.

## مصادر


تصنيف:لمجتمع
نايضة

**نايضة** ؤلا **حيحة** ؤلا **نوڤيل سين** (ب لفرانساوية **Nouvelle scène**) هيّا حركة تقافية ؤ فنّية بانت ف لمغريب، سيرتو ف كازا، ف لعقد لّول د لقرن واحد ؤ عشرين ؤ نقدرو نعتابروها باقة مستامرة تال دابا. هاد لحركة عندها بزاف د تّجليات ف لفنون بحال لموسيقا، رّسيم، ؤ لأداب، ؤ مدعومة ؤ مݣيدية سيرتو من طاراف شّباب. لمصطلح د **نايضة** تخدّم ل لمرة لّولة ف غلاف ديال مجلة تيلكيل ف ماي 2006. نقدرو نݣولو بشكل عام بلي حركة نايضة هيّا نتيجة ديال طلوع جيل جديد د شّباب لي متأتر ب لعولامة ؤ لأنتيرنيت، ؤ باغي تغيير جدري ف بزاف د لميادين. هاد لحركة كاتدعو ل تقافة حورة، بعيدة علا لبيروقراطية د صناعة د تّقافة ف لقنوات رّسمية. كاين لي كيقارنها ب حركة موڤيدا لي بانت ف سپانيا مورما مات لجينيرال فرانكو.

علا مستوى لموسيقا، واحد من أهم لأحدات كان هوّا طليق ديال لبولڤار ف 1999، لي هوّا فيستيڤال د لموسيقا كيتدار كولا عام ف كازا، ؤ كيجيو ليه شّباب من لمغريب كامل، باش يسمعو ل نواع موسيقية بحال رّاپ ؤ لهاردروك. من بين أهم لموسيقيين ؤ لݣروپات د لموسيقا لي بانو مزيان ؤ تشهرو ف لپولڤار كاين هوبا هوبا سپيريت، دون بيݣ، فناير، أش كاين، ؤ غيرهوم. هاد لحركة لموسيقية ب تّحديد كاتسما *حيحة ميوزيك*.

علا مستوى رّسيم ؤ لفنون ديال تازواقت، بانو موبادرات بحال صباغة باغة ف 2013 لي كيشاركو فيها فنانين من لمغريب ؤ من برا ف تزيين لفاصادات د لمباني ف لمدون لكبار بحال كازا، رّباط ؤ مراكش، لي باقي كاتدار كولا عام.

علا مستوى لأداب ؤ لّيسانيات ؤ سّياسة لّوغاوية، شتدو لموطالبات ب دّاريجة كا لوغة د لكتابة ؤلا حتا باش يتقرّا بيها ف لمدارس، سيرتو ف لمستويات لّولة، ؤ خرج عاداد مابيهش ديال لأعمال لأدابية ؤ طرجمات ب دّاريجة، بحال ريوايات ؤ كتوبا علا مواضيع بحال لفلسفة، لّانݣويستيك ؤ صّيونص. هادشي نتيجة طابيعية ديال تخدام دّاريجة كا لوغة د تّواصل ف أنتيرنيت ؤ إسيميس، من طاراف شباب لي ولّات عندهوم هاد لّوغة عادية ؤ متداولة ف لكتابة، عكس لأجيال لي قبل منهوم.

كاينين موبادرات لي كومبيناو جوج ؤلا كتر من هاد لمضاهر تّقافية، بحال لمجلة د سكف كف ديال لكوميكس ب دّاريجة، لي ساهمو فيها مجموعة د شّباب بحال زينب فاسيكي، لي من بعد دارت أعمال د لكوميكس ديالها، ؤ موبادرات بحالها.

## نتيقادات
من بين لنتيقادات ضد حركة نايضة، كاين مقال تّنشر ف 4 يونيو 2007 ف جورنال التجديد لي تابع ل حيزب لعدالة ؤ تنمية، لي عتابر بلي لبولڤار "خاطار علا لهوية لمغريبية". ؤ بشكل عام لإسلاميين كانو معارضين ل لحركة ؤ لمضاهر تّقافية ديالها علا جميع لمستويات، ؤ طّلوع د حيزب لعدالة ؤ تّنمية ل لحوكومة ف لنتيخابات د 2011، تقريبان أدّا ل ركود ديال حركة نايضة شي سنوات قبل ما يعاودو يحييوها موبادرات تقافية جداد.

## تغطية
خرجو جوج د لأفلام وتائقية كيهضرو علا نايضة، لولاني ف 2007 ديال فريدة بليزيد ؤ عبدرحيم مطور ب سميت "كازا نايضة !" ؤ تاني ف 2019 د هشام لعسري ب سميت "نايضة؟".

## مصادر

تصنيف:تقافة د لمغريب
تصنيف:مقالات فيها مصدر و 3000 بايت
حوكومة لفاسي

**حوكومة لفاسي** هي لحوكومة د لمملكة د لمغريب من 15 أكتوبر 2007 حتال 3 يناير 2012، ف لولاية تشريعية تامنة د مجليس نواب.

## تشكيلة د لحوكومة

### لوزير لول

### لوزارا

### لوزارا لمنتدبين

### كُتاب دولة

## تطور د تشكيلة

### تعيين د 20 غشت 2008
ف 20 غشت 2008، عين لماليك محمد ساديس دريس ضحاك أمين عام د لحوكومة، بلاصت عبدصادق ربيع لي كان توفا ف 12 غشت.

### لإقالة د 23 دجنبر 2008
قرر لماليك محمد ساديس ف 23 دجنبر 2008 يحيد كاتب دولة ف وزارة شؤون لخارجية أحمد لخريف ب سباب أنه خدا لجنسية صبليونية.

### تبديل د 29 يوليوز 2009
ف 29 يوليوز 2009، لماليك محمد ساديس عين ربعة د لأعضاء جداد ف لحوكومة، من بينهم تلاتة د لوزارا ؤ كاتب دولة، لي هوما: محند لعنصر، وزير دولة؛ منصف بلخياط، وزير شباب ؤ رياضة بلاصت نوال لمتوكل لي بغات تفرغ لخدمتها ف لجنة لؤلمپية دولية؛ بنسالم حميش، وزيرة تقافة بلاصت توريا جبران لي عندها مشاكل صحية؛ محمد ؤزين، كاتب دولة ف وزارة شؤون لخارجية.

### تبديل د 4 يناير 2010
ف 4 يناير 2010، لماليك محمد ساديس عين خمسة د لأعضاء جداد ف لحوكومة، من بينهم ربعة د لوزارا ؤ كاتب دولة، لي هوما: طيب شرقاوي، وزير داخيلية بلاصت شكيب بنموسى؛ محمد طيب ناصري، وزير لعدل بلاصت عبد الواحد الراضي؛ ياسر زناݣي، وزير سياحة ؤ صناعة تقليدية بلاصت محمد بوسعيد؛ دريس لشݣر، وزير مكلف ب لعلاقات معا لبرلامان بلاصت محمد سعد لعلمي لي ولا وزير منتدب ل تحديت لقطاعات لعامة بلاصت محمد عبو.

### تعيين د 2 دجنبر 2010
ف 2 دجنبر 2010، عين لماليك محمد ساديس عبدلطيف لوديي وزير منتدب ل إدارة ديفاع لوطني، بلاصت عبدرحمان سباعي لي كان توفا ف 22 أكتوبر.

## مولاحضات


## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
إدمون لمالح

**إدمون عمران لمالح** (بلأمازيغية: ⵉⴷⵎⵓⵏ ⵄⵎⵔⴰⵏ ⵍⵎⴰⵍⵃ - تولد ف 30 مارس 1917 ف آسفي، مات نهار 15 نونبر 2010 ف الرباط) كان صحافي و كتاتبي مغريبي يهودي كيعارض الصهيونية و ماكانش كيعتارف بلبلاد ديال إسرائيل. عاش بزاف د لوقت ف لمدينة د الصويرة و وصّا باش يتدّفن فيها ملّي يموت.

لمالح كان معارض ديال لملك لحسن التاني، و ف 1965 مشا يسكن ف فرانسا و بدا تيقرّي لفلسفة ف باريز. رجع للمغريب ف 1999 و سكن ف الرباط تا مات.
## كتوباتو
بدا إدموند لمالح يكتب وهو كبير ف لعمر (كتب أول كتاب و هو عندو 63 عام) وكان تيكتب بلفرانساوية. من لكتوبة لمعروفين ديالو كاين:
* المجرى الثابت (1980)
* ألف عام ف نهار واحد (1986)
* الشكارة د سيدي معاشو (1998)
## مصادر

تصنيف:كتاتبيا مغاربا د لقرن 20
تصنيف:بيوغرافيا د رجال
تصنيف:زيادة 1917
تصنيف:وفيات 2010
تصنيف:كتاب أمازيغ
تصنيف:ناس تزادو ف أسفي
تصنيف:ناس توفاو ف الرباط
تصنيف:ناس د أسفي
تصنيف:مقالات فيها مصدر و علاين 3000 بايت
تصنيف:مغاربا يهود ف لقرن 20
تصنيف:أمازيغ يهود
تصنيف:مغاربا يهود ف لقرن 21
تصنيف:كتاتبيا مغاربا د لقرن 21
ؤطو فون بيسمارك

**ؤطو فون بيسمارك** (بلألمانية: Otto von Bismarck) (تولد ف 1 أبريل 1815 ف شونهاوزن - مات ف 30 يوليوز 1898 ف فريدريشسروه) كان سياسي و ديپلوماسي و كتاتبي ألماني، معروف باللي هو اللي وحّد ألمانيا من بزاف د لإمارات مفارقة ل بلاد وحدة صحيحة و كبيرة.

فون بيسمارك كان هو رئيس لووزارا د لمملكة د پروسيا من 1862 تال 1890، كان من لمؤسسين د لإمبراطورية د ألمانيا ف 1871 من مورا بزاف د لحروب مع الدانمارك و لوطريش و فرانسا، و كان أول مستشار ديالها.

مات بيسمارك نهار 30 يوليوز، و تبنا ليه ضريح باقي تيزوروه الناس تال دابا.
## مصادر


تصنيف:السياسة د ألمانيا
تصنيف:تاريخ د ألمانيا
تصنيف:بيوغرافيا د رجال
تصنيف:زيادة 1815
تصنيف:وفيات 1898
بابا كامپيستريس

**بابّا** ؤلا **يوليا بابّا كامپيستريس** (ب لّاتينية **Iulia Babba Campestris**) هيّا مدينة مورية كانت ولّات كولونيا ف لعهد ديال لإمبراطور أوݣوستوس ما بين 33 ؤ 27 قبل لميلاد، بعدما مات لماليك بوكوس تّاني ؤ ولات مملكة موريطانية تابعة ضمنيا ل رّومان. لموضع ديال هاد لمدينة حاليا مامعروفش ب تّحديد ؤ باقة كاينة مداكرة عليه مابين لحرايفية د تّاريخ، وخا لوجود ديالها متوكد ب لكتابات ؤ لخرايط رّومانية. لمدينة مدكورة عند پلين لقديم ف لكتاب لخامس ديال تّاريخ طّابيعي، لجغرافي د راڤينا، سطيفان لبيزنطي، ولاكين مامدكوراش ف تّسافيرة د أنطونين. ف تاموسيدا تّلقات نقيشة ب لّاتينية كاتشير ل *كولونيا بابّينسيس* لي تقدر تكون مقصود بيها مدينت بابّا كامپيستريس، وخا هادشي ماشي يقيني.

واحد لفرضية قوية كاتݣول بلي بابّا هيّا نيت لمدينة لي كاتبان ف شي خرايط رومانية ؤ ف تّسافيرة د أنطونين ب سميت *ؤپيدوم نوووم*، لي هيّا غالبا مدينت لقصر لكبير. بابّا كانت من بين تلاتة د لمدون لي ردّها لإمبراطور أوݣوستوس كولونيا رومانية باش يسكنو فيهوم لعساكريا لمتقاعدين لي شاركو ف معركة أكتيوم لي طرات ف 31 قبل لميلاد؛ جّوج لوخرين هوما باناصا ؤ زيليس. علا حساب لمؤرّخ لألماني طيودور مومزن، علاين 10000 عساكري ف لمجموع ستاقرو ف هاد لمدون ب تلاتة.
تصغير|يسار|400px|خاريطة كاتبين بابّا كامپيستريس (زومي علا لمغريب)
## سّمية
*بابّا* تقدر تكون جات من سّمية ديال رب معبود أمازيغي ؤ بونيقي لي سميتو بابا ؤلا باباي، ؤ لي ب لّاتينية كاتّكتب  ؤلا . كلمة *كامپيستريس*، لّي تّلقات مكتوبة ف جوج شقوفا د لفلوس من تامودا ؤ زيليس، جات من لكلمة لّاتينية  لي كاتعني *أرض د لفلاحة* ؤلا *موعسكار*.

## مصادر

## شوف تا
* شالة
* ليكسوس
* تامودا
* وليلي

تصنيف:مدون مغريبية أتارية
تصنيف:مدون أترية مفقودة
تصنيف:لإمبراطورية الرومانية
تصنيف:مقالات فيها مصدر و 3000 بايت
تصنيف:موريطانية الطنجية
تصنيف:مدون د موريطانية
رشيد لمرابطي

**رشيد لمرابطي**، تولد ف 3 مارس 1982 ف زاݣورة، هو جراي مغريبي متخصص ف ؤلطرا ترايل، معروف بلي ربح لماراطون د رملة تسعود د لمرات.

## حياتو
تولد لمرابطي ف 1982 ف زاݣورة وسط من فاميلة د لفلاحة كيزرعو دلاح. خوه صغير، محمد، لي صغر منو ب عشر سنين حتا هو جراي د ؤلطرا ترايل.

ف 2011، شارك ل لمرة لولة ف لماراطون د رملة ؤ ربحها ف نفس لعام.

كيجري لمرابطي حتا ف لفوق د لجبال، خصوصا ف فرانصا. تكلاصا تاني ف ؤلطرا تور د ربعة د جبال ف 2015 ؤ تاني ف ؤلطرا ترايل د لمون بلون ف 2016.

ف 2017، طلع جبل توبقال ف ساعتاين ؤ حضاش لدقيقة من لعلو د 1954 ميترو ل 4167 ميترو.

## نتايج

## مصادر

تصنيف:زيادة 1982
تصنيف:لعاب د لاتليتيزم مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف زاݣورة
ؤپيدوم نوووم

هادي صفحة د التوضيح، كلمة **ؤپيدوم نوووم**  ؤلا **ؤپيدوم نوڤوم**  هيّا سمية قديمة ديال هاد لمدون لي كانو ف لإمبراطورية رّومانية:

* لقصر لكبير: مدينة ف لمغريب.
* عين دفلى: مدينة ف دزاير.
* لودر: مدينة ف فرانسا.

تصنيف:صفحة توضيح
زين لعابدين بنعلي

**زين لعابدين بنعلي**، تولد ف 3 شتنبر 1936 ف حمام سوسة ؤ مات ف 19 شتنبر 2019 ف جدة، اللي كان كيتسمّا تا "الزين" ولا "بن علي"، كان عسكري و سياسي تونسي. كان هو تاني رئيس ديال تونس من مورا لإستقلال ديالها (من 1987 ل 2011). خذا بنعلي لحكيم ديال تونس من مورا ما دار نقيلاب على الرئيس اللي قبل منو لحبيب بورݣيبة، و قال باللي "ولا تيخرّف و ما بقاش قاد يحكم".

نهار 14 يناير 2011، هرب بنعلي من تونس من مورا بزاف د لمظاهرات اللي كانو ضدو، و مشا ل السعودية اللي بقا فيها تا مات. لمظاهرات ضد بنعلي كانو هوما لبدية د الربيع الديموقراطي ف لمنطقة د شمال إفريقيا و الشرق لأوسط، و بدّلو لوضعية السياسية د بزاف د لبلدان.

ف لوقت د لحكيم ديالو، كان بنعلي ماشي ديموقراطي و قمع بزاف د الناس و لحريات. ف 2012 حكمات عليه محكمة ف تونس ب لمؤبد غيابيا على داكشي لي دار، و ف أبريل 2013 حكمات عليه محكمة عسكرية ب مؤبد آخر على لقمع لي دار ف لمظاهرات ف لمدينة د صفاقس.

## مصادر


تصنيف:رايس د تونس
تصنيف:بيوغرافيا د رجال
تصنيف:وفيات 2019
تصنيف:زيادة 1936
تصنيف:مقالات فيها مصدر و علاين 3000 بايت
ݣاميلة ماكاتسالاش

**لݣاميلة لي ماكاتسالاش** هيّا ݣاميلة لي كاتبقا ديما لعافية شاعلة عليها، ؤ داكشي لي كياخد منها بنادم باش ياكلو، كيعوضو ب مقادير جديدة ديال لخوضرا ؤلا لّحم ؤلا لحوت ؤ غيرهوم. هاد لكونسيپط كانلقاوه سيرتو ف لكوزينة ديال لقرون لوسطى، ف رّيسطورات ؤ لوطيلات لي كانو ديما كيستقبلو لكليان ؤ خاص لماكلة تكون ديما واجدة.

رّوكور لمعروف ديال ݣاميلة ماكاتسالاش كان ف واحد رّيسطو ف پيرپينيان ف فرانسا، لي بقات كاتطيب من لقرن 15، تال لحرب لعالامية تّانية. رّوكور ديال ݣاميلة باقة شاعلة دابا شادو ريسطو ف طايلاند، ب 47 عام (من 1974).

## مصادر

تصنيف:لكوزينة
أد نوواس (لمغريب)

**أد نوواس** ؤلا **أد نوڤاس** (ب لّاتينية **Ad Novas**) هيّا تجمع سكاني قديم مدكور ف تّسافيرة د أنطونينوس كان ف لفترة رّومانية علا طّريق رّومانية مابين طانجا ؤ وليلي. لموضع ديالها مامعروفش ب تّحديد، ولاكين جا غالبا ف وادي لخروب لي فيه بزاف د لأتار لقديمة، ؤ لحتيمال لكبير هوّا ف بني عروس لي تّلقاو فيها لأتار ديال قرية لي كاترجع ل لفترة لقبل رومانية ؤ تدمرات ف لقرن تّالت، ؤ عاد تّبنا فوق منها ݣصر من بعد.

## مصادر

## شوف تا
* شالة
* ليكسوس
* تامودا
* وليلي

تصنيف:مدون مغريبية أتارية
تصنيف:مدون أترية مفقودة
تصنيف:لإمبراطورية الرومانية
أد نوواس

كلمة **أد نوواس**  ؤلا **أد نوڤاس**  هيّا سمية قديمة ديال هاد لمدون لي كانو ف لإمبراطورية رّومانية:

* أد نوواس (لمغريب): قرية ف لمغريب، غالبا بني عروس.
* سانطا ماريا أ ڤيكو: مدينة ف طّاليان.

تصنيف:صفحة توضيح
تصنيف:لإمبراطورية الرومانية
ڤالا

**ڤالا** ؤلا **والا** (ب لّاتينية **Vala** ؤلا **Uala**) هيّا مدينة مورية معروفة بلي كانت أبعد مدينة ف لجانوب ديال مملكة موريطانية، وخا لعولاما ماشي متيقنين 100% واش كانت تابعة ليها ؤلا لا. لموضع ديال هاد لمدينة مامعروفش، مي كاينة فرضية بلي هيّا نيت تارودانت لقديمة.

## مصادر

## شوف تا
* شالة
* باناصا
* تامودا
* وليلي

تصنيف:مدون مغريبية أتارية
تصنيف:مدون أترية مفقودة
تصنيف:مدون د موريطانية
ناصر بوريطة

**ناصر بوريطة** (مزيود ف 27 ماي 1969) هوّا وزير د لخاريجية د لمغريب من 5 أبريل 2017. كان تعيّن أمين عام ديال ويزارة لخاريجية ف 2011، ؤ وزير مونتاداب ل وزير لخاريجية ف 2016.

كان خدا ديپلوم ف لقانون لعام (لعالاقات دّولية) من كلية د لعولوم لقانونية ؤ لقتيصادية ؤ لجتيماعية ف 1991، سرتيفيكة ف لعلاقات دّولية ف 1993، ؤ ديپلوم د دّراسات لعليا (موقابيل ديال ماستر) ف لقانون لعام دّولي ف 1995. ف 2002، كان بوريطة رئيس ديال لأجهزة رّئيسية ف لأمم لمتحدة، ؤ من 2002 تال 2003 كان مستشار ل لبيعتة لمغريبية ل لمجموعات لؤروپية ف بروكسيل. من 2003 تال 2006، كان رئيس ديال لقيسم د لأمم لمتحدة، ؤ من 2006 ل 2009، كان مدير ديال دّايپارطومو د لأمم لمتحدة ؤ لمونضمات دّولية ف ويزارت لخاريجية. كان خدا حتا منصب د مدير ديوان ديال وزير لخاريجية ؤ مدير عام ديال لعلاقات متعددة لأطراف ؤ تّعاون شّامل. بوريطة كان خدم سيكريتير ف سّيفارات د لمغريب ف ڤيينا ؤ بروكسيل.

تال 2011 كان شارك ف بزاف د لمؤتمرات لوطنية ؤ دّولية لي عندها علاقة معا تحياد سّلاح، لأمن، حفض سّالام، حقوق لإنسان، لقضايا لعالامية، ؤ تّعاون لإقليمي.

ناصر بوريطة مجوج ؤ عندو جوج ولاد.

## مصادر

تصنيف:زيادة 1969
تصنيف:ديپلوماسيين مغاربا
تصنيف:ناس قراو ف جاميعة محمد لخاميس
تصنيف:وزير مغريبي
تصنيف:سياسي لامنتامي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف تاونات
تصنيف:ناس د تاونات
محمد حجوي

**محمد حجوي** (مزيود ف شتنبر 1945) هوّا لأمين لعام د لحوكومة لمغريبية من 5 أبريل 2017. كان أمين عام ديال سّربيس د لوزير لّول من أكتوبر 2000 تال أبريل 2016. ف يناير 1998 كان شد منصب ديال وزير مؤقت ديال لإدارة لعامة ؤ لإصلاح لإداري.

كان ؤستاد جاميعي ديال لقانون لعام ؤ لعولوم لإدارية، ؤ عندو مؤلفات ؤ أبحات أكاديمية ف هاد ضّومين.

## مصادر

تصنيف:زيادة 1945
تصنيف:سياسي لامنتامي
تصنيف:ناس تزادو ف لمغريب
تصنيف:وزير مغريبي
تصنيف:ناس حيين
تصنيف:سياسي مغريبي
تصنيف:سياسيين مغاربا د لقرن 21
حوكومة أخنوش لولا

**حوكومة أخنوش لولا** هي لحوكومة د لمملكة د لمغريب من 7 أكتوبر 2021 حتال 23 أكتوبر 2024، ف لولاية تشريعية حضاش د مجليس نواب.

## تشكيلة د لحوكومة

### رائيس لحوكومة

### لوزارا

### لوزارا لمنتدبين

## تطور د تشكيلة
### تبديل د 14 أكتوبر 2021
سيمانة مورما تشكلات لحوكومة، طلبات وزيرة صحة ؤ لحيماية جتيماعية نبيلة رميلي لإعفاء من لپوصط ديالها باش تفرغ لخدمتها د عمدة د دارلبيضا ؤ عين لماليك محمد ساديس ف بلاصتها لوزير لقديم لي كان خالد أيت طالب.

## مصادر

تصنيف:السياسة د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
غيتة مزور

**غيتة مزور** هي موهنديسة ؤ بيزنيسمانة ؤ سياسية مغريبية.

خدات ف 2015 دوكتورا ف لهنداسة تّريسينتية ؤ لحاسوبية من لجاميعة د كارنيݣي ميلون ف لميريكان.

خدمات مديرة موساعيدة ف لابوراطوار د طيكنولوجيا لمعلومات ؤ تّواصل ف لجاميعة دّولية د رّباط. ؤ كانت مستشارة ل لبنك دّولي ؤ لپروݣرام د تّنمية ديال لأمم لمتحدة. ؤ أسسات شركة د داسيك ديال دّكاء صّيناعي.

ف نونبر 2015، ختارتها ماساسوشتش أنستيتيوت ؤف طيكنولوجي كا نجمة طالعة ف ضّومين د لهنداسة تّريسينتية ؤ لحاسوبية.

عينها لماليك محمد ساديس ف 7 أكتوبر 2021 وزيرة منتدبة ل نتيقال رقمي ؤ إصلاح لإدارة ف حوكومة أخنوش.

## مصادر

تصنيف:وزيرة مغريبية
تصنيف:وزير مغريبي
تصنيف:ناس حيين
تصنيف:سياسي مغريبي
تصنيف:سياسيين مغاربا د لقرن 21
نبيلة الرميلي

**نبيلة الرميلي** (مزيودة ف 5 يونيو 1974 ف كازا) طبيبة ؤ سياسية مغريبية.

كانت تخرجات من كلية د طّب ؤ خدمات طبيبة ف وزان ما بين 2002 ؤ 2005. ولّات موديرة إقليمية ديال ويزارة د صّحة ف بن مسيك من 2006 تال 2010، ؤ أنفا من 2010 تال 2014. ؤ موديرة جيهاوية ف جيهت دّارلبيضا سطات ف 2017، ؤ نايبة ديال لعمدة د كازا مكلفة ب صّحة. ف 20 شتنبر 2021 تّنتاخبات عمدة ديال كازا، باش تولي أول مرا كاتولا هاد لمنصب ف كازا، ؤ تالت عمدة مرا د مدينة كبيرة ف لمغريب.

تعينات ف لمنصب ديال وزيرة د صّحة و لحماية لجتيماعية ف 7 أكتوبر 2021 ف لحوكومة د أخنوش، قبل يتعيّن ف بلاصتها خالد أيت طالب موراها ب سيمانة، بعدما طلبات لإعفاء باش "تركّز على لخدمة ديالها كا عمدة د كازا"، على حساب مصادر إعلامية.

نبيلة الرميلي مجوجة ب توفيق كميل، لي هوّ عضو معاها ف حيزب تّجمع لوطني د لأحرار ؤ نايب ف لبرلمان، ؤ عندها جوج دراري.

## مصادر

تصنيف:زيادة 1974
تصنيف:ناس تزادو ف الدار البيضا
تصنيف:طبا مغاربا
تصنيف:وزيرة مغريبية
تصنيف:ناس حيين
تصنيف:مقالات فيها مصدر و 3000 بايت
تصنيف:سياسية مغريبية
تصنيف:ناس د الدار البيضا
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
توفيق كميل

**توفيق كميل** عضو ف مجلس نّواب د لمغريب، رّئيس ديال جماعة سباتة من 29 شتنبر 2021، ؤ كان نّايب تّالت ديال لعمدة د كازا قبل مايحط لستيقالة ديالو ف لّخر ديال شتنبر 2021.

## مصادر

تصنيف:سياسي مغريبي
تصنيف:ناس تزادو ف الدار البيضا
محمد صديقي

**محمد صديقي** (مزيود ف 1957 ف بركان) هوّا موهنديس د دّولة ف زّراعة ؤ سياسي ؤ عضو ف تّجمع لوطني د لأحرار. خدا لمنصب ديال وزير لفلاحة، صيد لبحري ؤ تنمية لقروية ؤلما ؤ لغابات ف 7 أكتوبر 2021 ف لحوكومة د أخنوش.

محمد صديقي مجوج ؤ عندو جوج ولاد.

## حياتو
محمد صديقي تزاد ف بركان ؤ كبر فيها. مورما شد لباك مشا ل لميريكان باش يدير دّوكتورا ف لاݣرونوميا ف جاميعة د مينيسوطا ف لميريكان. ف 1984، ولا ؤستاد باحت ف معهد لحسن تاني د لاݣرونوميا ؤ لبيطارة، ؤ من 2005 تال 2009 مودير د لبحت لعلمي ؤ دّراسات د دّوكتورا، ؤ كان مكلف ب شّؤون لإدارية من 2007 تال 2008. ف 2009، ولّا مودير ديال نفس لمعهد، ؤ ف 2013 كان تعيّن كاتيب عام ل ويزارة لفلاحة.
## مصادر

تصنيف:وزير مغريبي
تصنيف:زيادة 1957
تصنيف:ناس تزادو ف بركان
تصنيف:ناس حيين
تصنيف:سياسي مغريبي
تصنيف:مقالات فيها مصدر و 3000 بايت
تصنيف:سياسيين مغاربا د لقرن 21
محمد مهدي بنسعيد

**محمد مهدي بنسعيد**، تولد ف 26 أكتوبر 1984 ف رّباط، هو سياسي مغريبي وحاليا شاد منصب ديال وزير ديال وزارة د شباب وثقافة وتواصل (لمغريب).

## حياتو
تولد بنسعيد ف 1984 ف رّباط من بو أصلو من سلا، سمير بنسعيد، ؤ مّو سميرة لكيناني أصلها من دار لبيضا. واليديه كانو بجوجهوم داخلين ف سّياسة ؤ لجمعيات، بضبط ف لحركة لماركسية د إلى لأمام ؤ لجمعية لمغريبية د حقوق لإنسان.

ف لخر د تمانينات، خدا بّاه لجوء سياسي ف فرانصا ؤ عاش معاه تما ربع سنين قبل ما يرجعو ل لمغريب ف 1999. ف ديك لوقيتة، خدا بنسعيد لجينسية لفرانصاوية.

خدا بنسعيد ف 2014 ماسطر ف حكامة لعلاقات دولية من معهد ديراسات سياسية د تولوز.

ملي كان كيقرا ف تولوز، أسس ف 2008 معا جوج دراري خرين رابطة شّباب دّيمقراطيين لمغاربا. هاد لجمعية كانت دارت ف 2010 ف دّاخلة أكبر راية د لمغريب، شي لي خلاها دخل ف روكور ݣينيس د أكبر ضراپو ف لعالام.

ف 2015، ختارتو لمجلة د جون أفريك من 20 د ناس لي "غادي يديرو لمغريب د غدا".

## لكاريير ديالو
### ف سياسة
يسار|تصغير|بنسعيد كيسني تيفاقية د ديپلوماسية تقافية ؤ رياضية معا لوزارا د إسرائيل، لبحرين ؤ لإمارات ف 2022.
ف 2008، دخل معا لحركة د ݣاع ديموقراطيين لي "كاتدافع علا لخيار ديموقراطي ف لمغريب ؤ تجاوب تحديات د تنمية" ؤ لي كان فيها ناس بحال فؤاد عالي لهمة، عزيز أخنوش، مصطفى لباكوري ؤ محمد شيخ بيدالله. هاد لجمعية ولات ف فبراير 2009 حيزب لأصالة ؤ لمعاصرة، ؤ ولا بنسعيد عضو فيه.

ف أبريل 2020، دخل بنسعيد ل لمكتب سياسي ديال حيزب لأصالة ؤ لمعاصرة.

ف نتيخابات تشريعية لمغريبية د 2021 رشح لحيزب بنسعيد ف دايرة د رباط لمحيط، لي ترشح فيها حتا سعد دين لعتماني ؤ نبيل بنعبدالله. ف لخر تكلاصا تاني ب كتر من سبعالاف صوت ؤ ربح بلاصة ف لبرلامان.

تعين ف 7 أكتوبر 2021 وزير شباب، تقافة ؤ تواصل ف حوكومة أخنوش.

### ف رياضة
كان بنسعيد رايس د لفرقة نجوم سلا د لكورة. ف يوليوز 2017 تنتاخب رايس د لفرقة د تيحاد يعقوب لمنصور لي كانت كاتلعب ف لقيسم تاني هواة. ف 2021 طلعات لفرقة ل قيسم لول هواة.

### ف تبزنيس
ف 2014، أسس معا لمخرج يوسف بريطل ؤ لمنتج عتمان بنزاكور شاريكة د ؤنطوراج پروديكسيون لي متخصصة ف لينتاج سينيماطوݣرافي.

ف 2019، عاون بنسعيد ف لحلان د شاريكة د نيو موطورز، لي متخصصة ف صنيع د پياسات د طوموبيلات.

## مصادر

تصنيف:زيادة 1984
تصنيف:وزير مغريبي
تصنيف:ناس قراو ف ليسي ديكارط
تصنيف:فرانساويين من أصل مغريبي
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:سياسي مغريبي
تصنيف:سياسيين مغاربا د لقرن 21
رياض مزور

**رياض مزور** هوّا موهنديس د لميكانيك ؤ بيزنيسمان ؤ سياسي مغريبي ؤ عضو ف حيزب سّتيقلال. خدا لمنصب ديال وزير صيناعة ؤ تيجارة ف 7 أكتوبر 2021 ف لحوكومة د أخنوش.

رياض مزور تخرج ب ماسطر من مدراسة لپوليتيكنيك د زيوريخ ف سويسرا، ؤ كان رائيس د لفرع ديال شركة سوزوكي ديال طّونوبيلات. ؤ كان سبق ليه خدم ف دّيوان ديال نزار بركة ملي كان هاد لّخّر رائيس ديال لمجلس لقتيصادي ؤ لجتيماعي ؤ لبيئي.

## مصادر

تصنيف:وزير مغريبي
تصنيف:زيادة 1971
تصنيف:ناس تزادو ف الرباط
تصنيف:مقالات فيها مصدر و علاين 3000 بايت
تصنيف:ناس حيين
تصنيف:سياسيين مغاربا د لقرن 21
ليلى بنعلي

**ليلى راشيل بنعلي** (مزيودة ف 1978) هيّا خبيرة دولية ف مجال طّاقة ؤ تّنمية لمستدامة ؤ سياسية مغريبية.

من أكتوبر 2021، هي وزيرة د نّتيقال طاقي ؤ تّنمية لمستدامة ف لحوكومة لمغريبية.

## حياتها

### لقراية
تخرجات بنعلي من لمدرسة لمحمدية د لمهندسين ف تخصص د لهنداسة صّيناعية ف عام 2000. كملات موراها ف صونطرال پاري ؤ خدات دوكتورا من معهد دّيراسات سّياسية د باريز ف 2010.

### لكاريير لميهانية
ف يناير 2019، تعينات ف لمنصب د خبيرة قتيصادية كبيرة ؤ مديرة د لإدارة د قتيصاديات طّاقة ؤ ستيدامة ف شاريكة د ستيتمار ساعودية شاريكة لعربية د ستيتمارات لپيترولية (أپيكورب).

### لكاريير سياسية
ف دجنبر 2019، عينها لماليك محمد السادس عضوة ف لّجنة لخاصة ب نّمودج تّنماوي.

تعينات وزيرة نّتيقال طاقي ؤ تّنمية لمستدامة ف 7 أكتوبر 2021 ف لحوكومة د أخنوش. مورما خدات لمنصب، شاركات ف لمؤتمر كوپ 26 ف نونبر 2021.

ف فبراير 2022، عطات أنطيرڤيو طويلة ل مجلة طيل كيل فين هضرات علا لإصلاحات لي خدامة عليهم.

## جوايز

* 2015: جايزة دولية د جمعية لخريجين د لمدرسة لمحمدية د لمهندسين

## منشورات ديالها
* تيز د دّوكتورا: 
* 

## مصادر

تصنيف:زيادة 1978
تصنيف:ناس تزادو ف الدار البيضا
تصنيف:وزيرة مغريبية
تصنيف:فرانساويين من أصل مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
محمد عبدجليل

**محمد بن عبدجليل** (مزيود ف غشت 1968 ف رّباط) هوّا موهنديس د طّرقان ؤ لقناطر ؤ سياسي مغريبي ؤ عضو ف حيزب سّتيقلال. خدا لمنصب ديال وزير نّقل ؤ لّوجيستيك ف 7 أكتوبر 2021 ف لحوكومة د أخنوش.

## حياتو
محمد بن عبدجليل من فاميلة ستيقلالية أب على جد. جدو محمد بن عبدجليل كان مقاوم ؤ من بين لي سناو علا وتيقة لمطالبة ب سّتيقلال. بّاه كان بيزنيسمان ؤ مّو ؤستادة د لماط.

## لكاريير
محمد بن عبدجليل خدا لباك ديالو ف 1985 ف ليسي ليوطي، ؤ منها مشا ل فرانسا ؤ حصل علا ديپلوم د موهنديس من لمدراسة لوطنية د لقناطر ؤ طّرقان ف 1991. خدا موراها ماسطر ف تّبزنيس ؤ لإدارة (إم بي إي) من لمدراسة لحسنية د لأشغال لعومومية، ؤ خدم موراها ف فرانسا ف شركة أرتر أندرسن تال 1993. فاش رجع ل لمغريب خدم ف شركة بيمارو، لي تابعة ل شركة بويݣ. داز من بعد ل منصب مودير تيجاري ديال لفرع د بويݣ ف لمغريب، قبل مايولي مودير ديال لبرامج ؤ دّيراسات ف ويزارت تّجهيز ف لعهد ديال لوزير كريم غلاب ف 2003. كان رائيس مجلس لإدارة ديال مرسا ماروك لي كاتسيّر لمراسي د لمغريب من 2006 تا تعيّن وزير ف 2021.

## مصادر

تصنيف:زيادة 1968
تصنيف:ناس تزادو ف الرباط
تصنيف:ناس قراو ف ليسي ليوطي
تصنيف:وزير مغريبي
تصنيف:مقالات فيها مصدر و 3000 بايت
تصنيف:ناس حيين
تصنيف:سياسي مغريبي
تصنيف:سياسيين مغاربا د لقرن 21
محمد بن عبدجليل (توضيح)

هادي صفحة د تّوضيح، سّمية **محمد بن عبدجليل** تقدر تشير ل هاد نّاس:

* محمد بن عبدجليل: موهنديس د لقناطر ؤ طّرقان ؤ وزير مغريبي ف حوكومة أخنوش.
* جون محمد بن عبدجليل: فرايلي مسيحي مغريبي عاش ف لقرن لعشرين.
* محمد بن عبدجليل: مقاوم مغريبي ف لفترة د سّتيعمار لفرانساوي ل لمغريب.
* محمد عبد الجليل الهجراوي: باحت أركيولوجي، شاعر ؤ كاتب مسراحي مغريبي

تصنيف:صفحة توضيح
فاطمة زهرا عمور

**فاطمة زهرا عمور** (مزيودة ف 1967 ف رّباط) هيّا حرايفية د لأعمال ؤ لماركيتينݣ (تّسويق د لمنتوجات) ؤ سياسية مغريبية من تّجمع لوطني د لأحرار. خدات لمنصب ديال وزيرة د سّياحة، صّناعة تّقليدية، نّقل لجوي ؤ لقتيصاد جّتيماعي ؤ تّضامني ف 7 أكتوبر 2021 ف لحوكومة د أخنوش.

## حياتها
فاطمة زّهرا عمور تزادت ل بّات كان من رجالات دّولة، ؤ مّ كانت خدّامة موعلّيمة، ؤ كانو عندها خمسة د لخواتات. قرات ف ليسي ليوطي، تخصص ماط، ؤ من بعد دارت لپريپا (لأقسام تّحضيرية) ف تولوز ف فرانسا. ؤ ولّات أنجينيورة ب ديپلوم من لمدراسة لوطنية لعالية د لهنداسة لبحرية ف پاري. فاطمة زّهرا عمور عندها جوج وليدات.

## لكاريير ديالها
لالة عمور خدمات 9 سنين مورما رجعات ل لمغريب ف لمجال ديال لإنتاج ؤ لماركيتينݣ، ف شركة پروكتر ؤ ݣامبل متعددة لجنسيات. ولات موديرة د تّسويق ف مجموعة أكوا ف 2001، ؤ خدمات ف هاد لمنصب 10 سنين. ب تّوازي معا هادشي، كانت مؤطرة د مشاريع بحال مهرجات تيتيمار ف أݣادير، ؤ لمهرجان علا ود تّسامح (المهرجان من أجل التسامح) تال 2012. ؤ من 2012/2013 ولات مستشارة د لماركيتينݣ معا عاداد د لجيهات. ؤ كانت مندوبة عامة د لمغريب ف معريض ميلانو ف 2015.

## مصادر

تصنيف:وزيرة مغريبية
تصنيف:زيادة 1967
تصنيف:ناس قراو ف ليسي ليوطي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:سياسيين مغاربا د لقرن 21
تصنيف:سياسيات مغريبيات د لقرن 21
عبدلطيف ميراوي

**عبدلطيف ميراوي** (مزيود ف 13 يناير 1962 ف لفقيه بنصالح) هوّا ؤستاد جاميعي ؤ باحيت، ؤ سياسي ؤ عضو د حيزب لأصالة ؤ لمعاصرة. خدا لمنصب ديال وزير تّعليم لعالي، لبحت لعيلمي ؤ لبتيكار ف 7 أكتوبر 2021 ف لحوكومة د أخنوش.

## حياتو ؤ لكاريير ديالو
ميراوي دار لقراية لجاميعية ديالو كاملها ف فرانسا. ف 1992 شد دوكتورا ف صّيونص د لهنداسة من جاميعة فرانش كونطي ف بوزونسون. خدا موراها لجنسية لفرانصاوية ف 13 يوليوز 1993. من 2001 تال 2009، كان مودير ديال لفيليير د جيني إيليكتريك ف جاميعة د طيكنولوجيا د بيلفور مونبيليار. ؤ بقا نايب د رّائيس ديال لمجلس لعيلمي ف نفس لجاميعة تال 2011. ميراوي كان رائيس ديال جاميعة لقاضي عياض ف مراكش من 2011 تال 2019. ف ماي 2013، تّنتاخب رائيس ديال لاجونس لجاميعية د لفرانكوفونية ف ساو پاولو. من دجنبر 2019 تال دجنبر 2020، كان مودير ديال تّدريس ؤ لبحت (ف لمجالات د طّاقة ؤ لانفورماتيك) ف جاميعة د طيكنولوجيا د بيلفور مونبيليار. من دجنبر 2020 ولا مودير ديال لمعهد لوطني ديال صّيونص تّطبيقية د رين.

لأبحات ديالو كاتركّز سيرتو علا سّيستيمات د لݣيداج لي كاتّستعمل ف طونوبيلات د تّريسينتي، ؤ طونوبيلات لهيبريدية، لخلايا د لفيول، ؤ زيد ؤ زيد. ؤ عندو كتر من 230 بحت منشور ف جورنالات عيلمية.

## مصادر

تصنيف:زيادة 1962
تصنيف:ناس تزادو ف لفقيه بنصالح
تصنيف:وزير مغريبي
تصنيف:فرانساويين من أصل مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:سياسيين مغاربا د لقرن 21
عواطف حيار

**عواطف حيار** (مزيودة ف 	16 ماي 1967) هيّا موهنديسة د تيصال، ؤستادة جاميعية ؤ سياسية مغريبية. كانت رئيسة د جاميعة لحسن تاني ف دارلبيضا من 2019 ل 2021، ؤ تعينات وزيرة تّضامن، لإدماج جّتيماعي ؤ لعائيلة ف لحوكومة د أخنوش ف 7 أكتوبر 2021.

## حياتها
### لعائيلة ؤ لقراية
دوزات عواطف منوني حيار لكونكور د تبريز ف لجيني إليكتريك من لمدراسة لعليا د لأساتدة د كاشون (فرانصا) ف 1992 ؤ كانت أول مغريبية كاتنجح فيه، موراها خدات ف 1997 ديپلوم ديراسات لمعمقة ف معالجة سّينيال د تصاور ؤ طّيليكوم ؤ ديپلوم د لهنداسة ف سيسطيمات ؤ ريزويات د تيصال من لمدراسة لوطنية د لهنداسة تريسينتية، لإلكطرونيك، لانفورماتيك، لهيدروليك ؤ تيصالات د تولوز.

عواطف حيار عندها دوكتورا ف طّريطما د سّينيال ؤ طّيليكوم من لمعهد لوطني لپوليطيكني د تولوز

### لكاريير لأكاديمية
مورما خدات حيار ديپلوم تبريز، بدات تقري ف لمدراسة لعليا د لأساتدة تعليم تيقني ف لمحمدية ؤ بقات فيها ربع سنين قبل ماتعاود ترجع ل فرانصا تكمل قرايتها.

حيار داخلة ف لجنة لعيلمية د بزاف د جورنالات ؤ مجلات بحال جورنال لمدون لإفريقية ؤ مجلة تنضيم ؤ لأراضي.

حيار عضو ف لجمعية لعيلمية "عيالات ف نضرية لمعلومات" لي بدات ف لمدراسة پوليطيكنيك لفيديرالية د لوزان.

### لكاريير لميهانية ؤ لإدارية
ف 2013، شاركات ف تأسيس د إ-مدينة، لي هي موبادرة باش ترد دارلبيضا مدينة دكية.

ف 13 يونيو 2019، تعينات رئيسة د جاميعة لحسن تاني د دارلبيضا، شي لي خلاها تولي تاني مرا ف تاريخ لمغريب رئيسة د جاميعة من بعد رحمة بورقية ف جاميعة لمحمدية ف 2002.

### وزيرة د تضامن
ف 7 أكتوبر 2021، عينها لماليك محمد سّاديس وزيرة تّضامن، لإدماج جّتيماعي ؤ لعائيلة ف حوكومة أخنوش، ؤ دخلات موراها معا حيزب سّتيقلال.

ف نفس شهر لي تعينات فيه، خرجو تقارير ف صّحافة بلي خدمات راجلها كا مودير ديوان ديالها، هاد لخبار ماتأكدش ولا تنفا، حتا تسربات وتيقة ف دجنبر كاتبيّن بلي حيار عينات راجلها لمقدم خديوي ف لپوصط د موستشار مكلف ب شؤون لعامة. نفس لقضية وقعات ف 2019 ملي ولات رئيسة د جاميعة لحسن تّاني ؤ ختارت راجلها باش يولي نايب ديالها.

## منشورات
شاركات عواطف حيار ف لكتابة د بزاف د لوراق لبحتية ؤ لمقالات لعيلمية بوحدها ولا معا باحتين خرين، كانلقاو من بينهم:
* معا 
* معا 
* 
* 
* معا 
* 

## مصادر

تصنيف:وزيرة مغريبية
تصنيف:مقالات فيها مصدر و 3000 بايت
تصنيف:ناس تزادو ف أفورار
تصنيف:ناس حيين
تصنيف:سياسي مغريبي
تصنيف:زيادة 1967
تصنيف:سياسيين مغاربا د لقرن 21
تصنيف:سياسيين ديال حيزب ليستيقلال
محسن جازولي

**محسن جازولي** (مزيود ف 10 مارس 1967 ف كازا) هوّا موهنديس ؤ بيزنيسمان ؤ سياسي مغريبي. خدا لمنصب ديال وزير منتدب د سّتيتمار، لكونڤيرجونس ؤ تقييم سياسات لعمومية ف 7 أكتوبر 2021 ف لحوكومة د أخنوش.

كان قبل شاد لمنصب ديال وزير منتدب ل وزير لخاريجية ؤ تّعاون دّولي، مكلف ب تّعاون لإفريقي، من 22 يناير 2018 تال 9 أكتوبر 2019. ؤ وزير منتدب ل وزير لخاريجية ؤ تّعاون لإفريقي ؤ لمغاربا لي عايشين ف لخاريج، من 9 أكتوبر 2019 تال 7 أكتوبر 2021.

لفاميلة د محسن جازولي أصلها من رّباط، ؤ تماك فين قرا ف ليسي ديكارط. من بعد ما شد لباك ف شّعبة د صيونص ماط، مشا ل فرانسا فين خدا ميتريز ف لانفورماتيك تّطبيقية ؤ لإدارة (مياج) من جاميعة لجانوب د پاري ف 1986، ؤ ماسطر ف لانجينيورية د لمعاونة علا أخد لقرارات، من جاميعة پاري 9 دوفين ف 1991.

محسن جازولي أسس شركة ڤاليان ديال لستيشارة، ؤ بقا مودير ديالها حتا شد أول منصب ويزاري ديالو، فين دوّز لموديرية ل سعدية سلاوي بناني.

نيشان مورما ولا وزير ف حوكومة أخنوش، دخل ل حيزب تجمع لوطني د لأحرار ؤ ولا عضو ف لمكتب سياسي ديالو.

## مصادر

تصنيف:وزير مغريبي
تصنيف:ناس قراو ف ليسي ديكارط
تصنيف:سياسي لامنتامي
تصنيف:زيادة 1967
تصنيف:ناس تزادو ف الدار البيضا
تصنيف:ناس حيين
تصنيف:سياسي مغريبي
تصنيف:مقالات فيها مصدر و 3000 بايت
تصنيف:سياسيين مغاربا د لقرن 21
تصنيف:ناس د الدار البيضا
مصطفى بايتاس

**مصطفى بايتاس** (مزيود ف 1977 ف سيدي إفني) هوّا موحامي ؤ سياسي مغريبي ؤ عضو ف تّجمع لوطني د لأحرار. خدا لمنصب ديال وزير منتدب ل لعلاقات معا لبرلامان ؤ ناطق رسمي د لحوكومة لمغريبية ف 7 أكتوبر 2021 ف لحوكومة د أخنوش.

مصطفى بايتاس خدا لباك ديالو ف سيدي إيفني، ؤ خدم من بعد ف تّعليم. خدا موراها ديپلوم ف تّدبير لإداري. كان عضو ف مجلس نّواب من 2016 تال 2021 ؤ عاود تّنتاخب ل نفس لمنصب ف شتنبر 2021. ؤ قبل من داكشي كان مستشار مكلف ب لعلاقات معا لبرلامان ف ويزارة د لفلاحة من 2012 تال 2016، ؤ مستشار جماعي ف لجماعة لحضرية د سيدي إفني.
## مصادر

تصنيف:وزير مغريبي
تصنيف:زيادة 1977
تصنيف:زيادة 1978
تصنيف:ناس حيين
تصنيف:سياسي مغريبي
تصنيف:مقالات فيها مصدر و 3000 بايت
تصنيف:سياسيين مغاربا د لقرن 21
فوزي لقجع

**فوزي لقجع** (مزيود ف 23 يوليوز 1970 ف بركان) هو مسير رياضي و سياسي مغريبي. خدا لمنصب ديال وزير منتدب ل لميزانية ف 7 أكتوبر 2021 ف الحكومة د أخنوش. فوزي لقجع هو الرئيس ديال لجامعة لملكية لمغريبية د لكورة من 2014، و تّنتاخب عضو ف مجلس الفيفا ف 12 مارس 2021.

## حياتو
فوزي لقجع تزاد ؤ كبر ف بركان فين شد الباك ديالو. بّاه كان أستاذ د لعربية. مشا موراها ل الرباط فين شد ديپلوم ديال أنجينيور د الأݣرونومي من معهد الحسن الثاني د الأݣرونومي و البيطرة.

## لكاريير
لقجع بدا لكاريير ديالو كا موفتّيش د لفينونس. و ولّا مودير ديال قيسم ف وزارة الفينونس ف 2000، و عضو ف الطاقم التقني ديال نهضة بركان لي ديك السّاعة كانت فرقة ديال الهواة ف الدّوري المغربي التالت. فوزي لقجع غادي يتّشهر ف 2009 فاش غادي يولي مدير ديال نهضة بركان، و غادي توصل فرقتو ل الدّوري الإحترافي المغربي اللول ف ظرف جوج مواسم كروية.

ف مارس 2021، تنتاخب ف مجلس الفيفا.

## جوايز

* 2018: جايزة يدينكاتشو طيسيما د أحسن رايس جاميعة ف لعام (لكاف)
* 2022: وسام لعرش ب ݣراض د كوماندان

## مصادر

تصنيف:وزير مغريبي
تصنيف:سياسي لامنتامي
تصنيف:زيادة 1970
تصنيف:ناس حيين
تصنيف:ناس تزادو ف بركان
تصنيف:ناس د بركان
تصنيف:مقالات فيها مصدر و 3000 بايت
سياسي لامنتامي

**سّياسي لّامْنتامي** هوّا شخص كيمارس سّياسة ؤ يقدر كيكون ف مناصب سياسية د لحوكم، بلا مايكون منخارط بشكل رسمي ف شي حيزب سياسي. يقدرو يكونو بزاف د لأسباب علاش سياسي مايبغيش ينضم ل حيزب، منها بلي لأراء سّياسية ديالو ماغادياش معا حتا شي حيزب موجود علا سّاحة. ساباب أخور يقدر يكون بلي لحيزب لي كان فيه شّخص لمعني ختار شي مورشح أخور ف نّتيخابات، ؤ شّخص لمعني قرر يترشح بشكل مستاقل وخا عندو نفس لأفكار ديال لحيزب. ساباب تالت يقدر يكون بلي شّخص لمعني مابغاش يكون خاضع ل سلطة د شي حيزب.

## مصادر


تصنيف:سياسة
تصنيف:ستيتناء من طاݣ ناقصين تصاور
عبدلطيف لوديي

**عبدلطيف لوديي** هوّا سياسي مغريبي، شاد لمنصب ديال لوزير لمنتدب ل رائيس لحوكومة لمكلف ب لإدارة د دّفاع لوطني من 2 دجنبر 2010.

ف 10 شتنبر 2003، عينو لماليك محمد ساديس كاتيب لعام د لويزارة د لفينونس ؤ لخوصصة، قبل من داكشي كان خدام مدير لخزينة ؤ لمالية لخارجية ف نفس لويزارة.

## مصادر

تصنيف:وزير مغريبي
تصنيف:سياسي لامنتامي
تصنيف:ناس حيين
تصنيف:موضفين مغاربا ديال السربيس لمدني
سكانير طوموݣرافي

**سّكانير** **طوموݣرافي** ولا **طوموضونسيتوميتري** (TDM) هوا واحد لاپاراي ف الراديولوجيا اللي كايدار ف لختيبار د لكشيف ف الضومين ديال الطب و اللي فيه "الشعا ديال إيكس" سايرين كايدوزو على بنادم ولا طرف منو باش يعطيو تصويرة سوا 2D ولا 3D د لكسدة ديالو و هادشي مورا مايتعاودو يتقراو بواحد السيستيم د لانفورماتيك (ؤرديناتور حرايفي مديور ل هاد لخدمة) اللي كايجمع هاد الربيطة د الشعا اللي وصلوه و منهوم كايعطي تصاور شقفات (قطعات) د لكسدة. هادشي جاي من شلا حسابات كايديرهوم لورديناتور، داكشي علاش تسمات هاد التيكنيك ب "التصوير بالشقفات" (ب ).
تصغير|'''سّكانير طوموݣرافي'''
ملي السكانير ملي كايصيفط دوك شعا راه ساير يإيونيزي ف لبنايق ديال الدات -لحاجة اللي تقدر تسبب ف شي كونصير- على ود هادشي خاص تخدام ديالو يكون عقلاني ؤ مايتخدمش ف شي حالات سيرتو بالنسبة للعيالات لحاملات لاحقاش يقدر إيتسبب ف تاشاووه خلقي للجنين ديالها.

## مصادر


تصنيف:طب
لحسن شيشا

**لحسن بن محمد حمد شيشا**، معروف كتر ب سميت **لحسن شيشا**، تولد ف 1 دجنبر 1926 ف تارودانت، كان كوايري مغريبي.

## حياتو
دار لحسن شيشا لبدية ديالو معا لفرقة د تيحاد رياضي لمغريبي (لياسام)، قبل ما يمشي ل شمال د لمغريب فين لتاحق ب إف سي موغريب، لي كان رايس ديالو هو شريف هلهول. مورما بان مزيان ف لبوطولة، سنا معا كلوب أطليتيكو تطوان لي كانت ديك ساعة أوعر فرقة ف شمال حيت كاتشارك ف شومپيونات د صبانيا. مورما طلعات لفرقة ل ليݣا (درجة لولا)، لعب شيشا ضد فراقي كبار بحال ريال مدريد، إف سي برصلونة، أطليتيكو مدريد.

من مور ستيقلال لفرقة د كلوب أطليتيكو تطوان مابقاتش، ؤ شيشا مشا معا لفتح رباطي فين لعب معا لعربي بنمبارك لي كان مودريب-لعاب د لفرقة. لحسن كمل لكاريير ديالو معا حسنية أݣادير، لي شارك معاهوم ف لفينال د كاس لعرش 1962-63 لي خسروها ضد لكوكب لمراكشي ب 3 ل 2 ؤ ماركا فيها لبيت لولاني ف 24 أبريل 1960 ف تيران شرفي د دار لبيضا.

لحسن شيشا كان من بين لعابة د أول مونتخاب د لمغريب د كورة، لي لعبو ف لعاب لعربية د 1957 ؤ كان مدربهوم لعربي بن مبارك.

## جوايز
* تاني د كاس لعرش د 1963 معا حسنية أݣادير.

## مصادر

تصنيف:زيادة 1926
تصنيف:كوايري مغريبي
تصنيف:ناس تزادو ف تارودانت
تصنيف:مقالات فيها مصدر و 3000 بايت
شيشا (توضيح)

هادي صفحة د تّوضيح، سّمية **شيشا** تقدر تشير ل هاد نّاس:

* لحسن شيشا (1916-?) : كوايري مغريبي لعب معا أطليتيكو تطوان.
* لعربي شيشا (1935-2021) : كوايري مغريبي لعب معا ؤلمپيك مارساي.
* لحسن عياد ملقب ب "شيشا" (1938-2021) : كوايري مغريبي لعب معا لجيش لمالاكي.

تصنيف:صفحة توضيح
معمر لقدافي

**معمر لقدافي** ؤلا **معمر لݣدافي** (تولد ف 7 يونيو 1942 ف لمنطقة د سرت، مات ف 20 أكتوبر 2011)، لمعروف تا بسميت لكولونيل لقدافي، كان توري و عسكري و سياسي ليبي حكم ليبيا 42 عام (من 1969 ل 2011). ف اللول كان لقدافي هو الرئيس د لمجلس د لقيادة د لجمهورية لعربية الليبية (من 1969 ل 1977)، و موراها ولاّ "لأخ لقايد" ديال لجماهيرية لعربية الليبية لإشتراكية لعضمى (من 1977 ل 2011).

لقدافي ولاّ أول رئيس د ليبيا من مورا ما دار نقيلاب عسكري على لملك دريس السنوسي (اللي كان آخر ملك د ليبيا) ف 1969. ف 1975، كتب كتاب سمّاه "لكتاب لخضر" و جمع فيه بزاف د لأفكار اللي كانو تيجيوه مهمين. ف 2008، دار لقدافي جتيماع مع شي حكّام ف إفريقيا (ماشي كاملين)، و عطاوه السمية ديال "ملك لملوك د إفريقيا".

من مورا ما بدات مضاهرات د الربيع د الشعوب ف 2011 ف ليبيا، خرج لقدافي من طرابلس و تخبّا ف سرت، و لكن لقاوه واحد لميليشيات اللي قتلوه نهار 20 أكتوبر 2011.
## مصادر


تصنيف:ليبيا
تصنيف:بيوغرافيا د رجال
تصنيف:وفيات 2011
تصنيف:زيادة 1942
تصنيف:زيادة 1939
تصنيف:مقالات فيها مصدر و 3000 بايت
تصنيف:زيادة ف عوام 1940
بزطام د كريپطو

[تصغير|بزطام د ل[بيتكوين فيه أدريسة باش يشد بيتكوين ؤ ساروت خاص باش يصيفط]]
**لبزطام د لكريپطو** ؤلا **لبزطام د كريپطوصولدي ** (ب نّݣليزية **Cryprocurrency wallet**) هوّا جهاز، ؤلا واساط فيزيكي ؤلا پروݣرام ؤلا سربيس لي كيصطوكي سّوارت لعوموميين ؤ/ؤلا لخاصّين ديال تعاملات ب كريپطوصولدي. ب لإضافة ل هاد لمزية ديال صّطوكاج، لبزطام د لكريپطو كيكون قادر باش يكريپطي ؤ يسني تّعاملات.

كلمة "بزطام" هنا شوية ماشي ف محلها، حيت لبزطام د لكريپطو ماكيصطوكيش لفلوس رّقمية (بحال بيتكوين) براسهوم، مي سّوارت لي كيخليو بنادم يصيفط ؤلا يشد لكريپطو، ؤلا باش يسني شي تعامل ديجيطالي من نوع أخور بحال كونطرا دكية. لحصيصة د لكريپطو لي كاتكون تابعة ل شي أدريسة كاتكون مصطوكية ف لبلوكتشيين براسها، ؤ ب تّحديد ف لكناش لموزع ديالها.

سّاروت لخاص ؤ لادريسة كيتجينيراو بشكل عشوائي، ؤ تقريبا مستحيل باش جوج بزاطم يكون سّاروت لخاص عندهوم بحال بحال.

نقدرو نقسّمو لبزاطم د لكريپطو ل تلاتة د نّواع:
* بزاطم د لهاردوير: بزطام كيكون ف لهارد ؤلا ف ؤ إيس بي متلا، ؤ كيقدر بنادم يختار فوقاش يكونيكطيه معا أنتيرنيت باش يدير شي موعاملة. صعيب بزاف يتهاكا، ولاكين ساهل يتّسرق.
* بزاطم د سّوفتوير: بزطام كيكون ف سوفتيور كيطيلاشارجيه بنادم ل سمارتفون ديالو ؤلا ؤرديناتور. حتا هوّا كيكون مسيكوريزي مزيان، ولاكين كيبقا ديما حتيمال د لهاكاج.
* بزطام ؤنلاين: كيكون ف شي سيت ويب لي يقدر يتقيد فيه بنادم. أسهل نوع ف تّخدام، ولاكين يلا تهاكا سّيت يقدرو يمشيو ل بنادم فلوسو كاملين.

## مصادر

تصنيف:كريپطوصولدي
تصنيف:بيتكوين
تصنيف:مقالات فيها مصدر و 3000 بايت
أمازون (صفحة توضيح)

هادي صفحة د التوضيح، كلمة **أمازون** يمكن يكونو عندها هاد لمعاني:
* أمازون (شركة): موقع ميريكاني د لبيع و الشرا ف أنترنت.
* أمازون (واد): واد مݣضر كاين ف أمريكا لجنوبية.
* أمازون (غابة): غابة ف أمريكا لجنوبية.
* أمازونيات: قبيلة د لموحاريبات ف لأساطير ليونانية لقديمة.

تصنيف:صفحة توضيح
أمازون (شركة)

تصغير|يسار|200px|<P ALIGN=center>لمقر د أمازون ف سياطل ف ميريكان.</p>
تصغير|يسار|200px|<P ALIGN=center>جيف بيزوس، مول أمازون.</p>
**أمازون.كوم** ولاّ **أمازون** (بلينݣليزية **Amazon.com**) هو واحد السيت ميريكاني د لبيع و الشرا ف أنترنت تقاد نهار 5 يوليوز 1994 من دجيف بيزوس. أمازون هي أكبر شركة د لبيع و الشرا ف أنترنيت ف لعالم، و تاتبيع ف 188 بلاد ف لعالم. مع ݣووݣل، آپل، مايكروسوفت و فيسبوك، أمازون محسوبة من لخمسة د الشركات لعملاقة د لانتيرنيت ف لعالم.

مول أمازون، دجيف بيزوس، كان هو الراجل لمرفح ݣاع ف لعالم (ف 2020)، ؤ تاني أرفح واحد ف 2021 (مورا إيلون ماسك). و الشاريكة ديالو تاتخدّم كتر من 1.2 مليون ديال الناس.
## مصادر


تصنيف:سيت ميريكاني
تصنيف:شركة ميريكانية
تصنيف:مقالات فيها مصدر و 3000 بايت
تصنيف:شركة متعددة الجنسيات
خالد أيت طالب

**خالد أيت طالب** (مزيود ف 8 يوليوز 1968 ف رّباط) هوّا وزير د صّحة ف لحوكومة د أخنوش من 14 أكتوبر 2021، ؤ كان قبل ف نفس لمنصب ف لحوكومة د لعتماني تّانية من 9 أكتوبر 2019 تال 7 أكتوبر 2021. تّعيين ديالو ف نفس لمنصب جا بعدما طلبات نبيلة رميلي لإعفاء من لپوصط ديالها باش تفرغ ل خدمتها د عمدة د دارلبيضا.

تخرج لپروفيسور خالد آيت طالب من كلية طّب ؤ صّيدلة د رباط بعدما حصل علا شهادة د دّوكتورا ف طّب. كان خدم ؤستاد ف كلية طّب ؤ صّيدلة د فاس، ؤ موراها رائيس د شّيرورجيا لباطينية ف لمركز سّبيطاري لجاميعي لحسن تّاني د فاس، ؤ تعين مودير ديالو ف 13 نونبر 2004. لپروفيسور أيت طالب كان أول واحد دخّل سيستيم أنفورماتيكي ل سّبيطارات ف لمغريب، ب لإضافة ل سيستيم د توزيع دّوايات وسط سّبيطار، بلا مانهضرو علا تقنية د شّيرورجيا ب رّوبوات. خالد أيت طالب كان عضو ف لّجنة د لخوبارا ف ويزارة د صّحة من 2008، ؤ هوّا لمومتيل لجيهاوي د مؤسسة لالة سلمى د لويقاية ؤ لمداوية د لكونصير، ؤ هوّا رئيس لمجلس لإداري ديال معهد لبحت ف لكونصير، ؤ هوّا رائيس تحالف لمراكز سّبيطارية لجاميعية ف لمغريب من 2016.

## مصادر

تصنيف:وزير مغريبي
تصنيف:سياسي لامنتامي
تصنيف:زيادة 1966
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف أݣادير
تصنيف:ناس د أݣادير
تصنيف:ناس قراو ف جاميعة محمد لخاميس